google/wiki40b huggingface dataset:
Cylindrachaetidae

Utseende

Disse gresshoppene er avlange og kan være nærmest marklignende. Hunnene er larvelignende og 35-88 mm lange. Fargen er vanligvis gulbrun. Hodet er rundt og glatt, fasettøynene reduserte til enkle punktøyne, antennene korte. Beina er korte og kraftige. Forbeina ligger som "ører" på siden av hodet og har plateformede legger (tibiae) med tenner langs ytterkanten. Føttene er bortreduserte. Mellom- og bakbeina er ganske korte med flate, utvidete legger og korte føtter (tarser). Denne formen på beina er typisk for gravende arter, og finnes blant annet hos mange skarabider. Vinger mangler helt. Bakkroppen er lang og sylindrisk.

Levevis

Familien lever underjordisk, helst på steder med løs, sandig jord. De bruker frambeina til å grave seg fram i jorda, på en lignende måte som moldvarper. Når de har gravet like under jordoverflaten, kan man se et opphøyet spor etter dem på jordoverflaten. De kan bevege seg nokså raskt framover og bakover i gangene sine ved hjelp av de korte mellom- og bakbeina, som ligger foldet inn i furer på kroppssidene når de ikke er i bruk.
Én av artene kan gjøre betydelig skade på hvete i Australia. Det kan bygge seg opp store bestander i jorden, og de spiser på hveteplantenes røtter. Ellers synes de å værer temmelig altetende, og spiser trolig også en god del insekter.

Utbredelse

Cylindrachaetidae har en utbredelse som viser tilbake til ur-kontinentet Gondwanaland. I dag finnes artene i Australia, Ny-Guinea og Patagonia.
Ordenen for handelsfortjenester (Frankrike)

Ordenen for handelsfortjenester (fransk: Ordre du mérite commercial) er en fransk orden innstiftet 27. mai 1939, i 1961 omdannet til Ordenen for handels- og industrifortjenester i 1963 avviklet ved etableringen av Den nasjonale fortjenstorden. Den ble tildelt for fortjenstfull innsats innen handels- og forretningsvirksomhet. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av handels- og industridepartementet.

Insignier

Ordenstegnet for Ordenen for handelsfortjenester er i gull og består av et tannhjul i kombinasjon med en kompassrose med åtte tagger og på dette en merkurstav med vinger som strekker seg over ordenstegnet opp mot opphenget i ordensbåndet. Åpningene i tannhjulet er dekorert i trikolorens farger. Midtmedaljongen er prydet av et høyrevendt kvinnehode, republikkens personifikasjon, og et seilskip. På revers står innskriften «MERITÉ COMMERCIAL».
Ordenstegnet for de forskjellige grader er identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er lyst blått med gylne striper ved kantene.

Tildeling

Ordenen for handelsfortjenester ble tildelt mottagere som utmerket seg inne handel og økonomi. Ordenen ble også tildelt for innsats til fremme av utenrikshandel. En minstealder på 35 år og minimum femten års tjeneste var vilkår for utnevnelse. Utnevnelse skjedde i hovedregelen til ordenens laveste grad, med påfølgende seks års tjeneste før det kom på tale med forfremmelse til offiser og deretter ytterligere fire års tjeneste før eventuell forfremmelse til kommandør. Ved eksepsjonell innsats kunne reglene fravikes.
I 1952 ble antallet årlige utnevnelser til franskmenn fastsatt til 12 kommandører, 45 offiserer og 125 riddere. I tillegg kom et mindre antall utnevnelser til franskmenn bosatt i utlandet.
Eggjasteinen

Eggjasteinen er en runestein som i 1917 ble funnet på gården Eggja i Sogndal i Sogn. Den er oppbevart ved De kulturhistoriske samlinger i Bergen. Den ble tidligere også kalt «Eggjumsteinen». Steinen er datert til slutten av 600-tallet.

Steinen

Steinen er 160 × 70 × 10 cm stor, og har ligget som dekkstein over et lite gravkammer under flat mark. Steinen og innskrifta har altså ikke vært synlig. I kammeret lå det også litt gravgods, men grava har trolig aldri inneholdt noe lik, og kan være et minnesmerke over folk som er døde ute på havet. Man har laget en tomgrav (kenotaf), dit de etterlatte kunne gå og ofre til den døde og forrette de ritene som var vanlige. Grava er arkeologisk datert til annen halvdel av 600-tallet.
På steinen står den lengste kjente innskrifta i eldre runer. Dessuten er det en figur av en hest på steinen. Det er uvisst om denne figuren har sammenheng med teksta. Innskrifta er i språk fra synkopetida. Innskrifta består av tre rader, en lang rad (rad A), en kort rad (rad B), og en lang rad igjen (rad C).
Dabaotai

Dabaotai (forenklet kinesisk: 大葆台, pinyin: Dàbǎotái) er en keiserlig grav fra det vestlige Han-dynasti (206 f.Kr.–24 e.Kr.) i Beijing i Kina.
Den gravsatte er føydalfyrsten Liu Jian (73–45 f.Kr.) fra den senere del av Vestre Han. Det underjordiske palasset er oppbygd av en trestruktur bestående av omlag 16 000 stokker av sypresser. Trestrukturen er omsluttet av pakket trekull, grafitt og leire, noe som er samme teknikk (黄肠题凑) som ble anvendt for oppførelsen av dynastiets keisergraver.
Hele graven opptar 18 000 m², og det underjordiske palasset er 23 x 18 m, 4.7 m under dagens marknivå. Mer enn tusen artefakter er blitt tatt opp av graven, som gjenstander av kopper, jern, jade, agat, gull, keramikk og tekstilier. I graven er også elleve hester og tre hestevogner begravde.
Dabaotai ligger sørvest for Beijings verdenspark utenfor sørvestre Fjerde ringvei i Fengtaidistriktet i sørvestre Beijing. Graven og dens artefakter utstilles på Dabaotai Xi Han Dynasty Tomb Museum (大葆台西汉墓博物馆) som er oppført rundt graven.
Ola & the Janglers

Ola & the Janglers var en svensk rockegruppe på 1960-tallet. Medlemmene var Ola Håkansson, Christer Idering, Johannes Olsson, Lennart Gudmundsson og Leif Johansson. Senere ble Idering erstattet av Claes af Geijerstam på gitar og Gudmundsson ble erstattet av Åke Eldsäter på bass.
Scotopteryx luridata

Utseende

En middelsstor (vingespenn 27 – 38 mm), slank, grå måler med spisse forvinger. Forvingen har tre smale, brune tverrbånd jevnt fordelt utover vingen. Feltet mellom de to ytterste tverrbåndene er ofte litt mørkere enn resten av vingen og har en liten, svart flekk. I vingespissen er det en kort, brun skråstrek. Bakvingen er ensfarget silkeaktig hvit. Arten er meget lik den beslektede Scotopteryx mucronata (ikke funnet i Norge) og noen ganger må man undersøke kjønnsorganene for å skille de to artene sikkert.

Levevis

Larven lever på busker i erteblomstfamilien, først og fremst gulltorn (Ulex europaeus) og ginst (Genista spp.). Arten finnes på lynghei, beitemarker, strandenger og andre steder der disse vokser. De voksne målerne flyr fra juni til august, mest i juli.

Utbredelse

Dette er en europeisk art. I Norge er den bare funnet én gang, i Søgne i Vest-Agder i 1979. Det er usikkert om den har bestander her i landet i dag, i alle fall kan den ikke være vidt utbredt da næringsplantene er ganske sjeldne i Norge.
United States Code

United States Code (USC, formelt Code of Laws of the United States) er den offisielle samlingen og kodifiseringen av USAs føderale lover, vedtatt av Kongressen. USC utgis av Office of the Law Revision Counsel ved Representantenes hus hvert sjette år, mens kumulative tillegg publiseres årlig. Den offisielle versjonen av lover som ikke kodifiseres i USC blir utgitt i United States Statutes at Large.
USC består av 51 temabaserte deler, samt fire foreslåtte nye deler. Del 6 (Kausjonsavtaler) ble opphevet i 1947 og flyttet til Del 31 (Penger og finans), mens Del 34 (Marine) ble opphevet i 1956 og lagt inn under Del 10 (Væpnede styrker).
Eurynassa

Utseende

Store (35-55 millimeter), avlange, rødbrune til svarte trebukker. Antennene er tynne og litt over halvparten så lange som kroppen. Pronotum er nærmest rektangulært med sagtakkede sider. Dekkvingene er parallellsidige med stumpvinklede "skuldre", tett og kraftig punkterte. Arten er temmelig variabel i utseende.

Utbredelse

Slekten er utbredt i det sørlige Australia inkludert Tasmania.
Mayrhofen vannkraftverk

Mayrhofen vannkraftverk er et vannkraftverk i Østerrike. Den er anlagt i Zemm, ei sideelv til Ziller. Byggingen av kraftverket og demningen startet i 1965 og var ferdig i 1977. Installert vannkrafteffekt er 345 MW. Årlig produksjon fra anlegget er 0,67 TWh elektrisk kraft. Dette er et såkalt pumpekraftverk med to vannmagasiner, et ovenfor og et nedenfor kraftstasjonen.
Försvarsberedningen

Försvarsberedningen er et parlamentarisk forum der Sveriges regjering og de politiske partiene i Sveriges riksdag kan diskutere sikkerhets- og forsvarspolitikk. Målet er å nå en bred og holdbar enighet om hvordan Sveriges langsiktige sikkerhets- og forsvarspolitikk skal utformes.
I forumet inngår representanter fra partiene i Riksdagen samt sakkyndige og eksperter fra Regeringskansliet og statlige etater. Et sekretariat støtter Försvarsberedningens arbeide.
Försvarsberedningen har blant annet introdusert innsatsforsvaret, et utvidet sikkerhetsbegrep i svensk sikkerhetspolitikk og utformet hovedlinjene for den rådende sikkerhetspolitiske doktrinen med den såkalte solidaritetsförklaringen.
Baugur Group

Baugur Group er et islandsk investeringsselskap. Dagens konsern har sitt utspring i dagligvarekjeden Bónus, som ble dannet i 1989 av Jón Ásgeir Jóhannesson og faren Jóhannes Jónsson. Bare tre år senere var Bonus den største matvarekjeden på Island og Færøyene.
Etter en sammenslåing med et annen kjede i 1993 ble det det dannet et risikokapitalselskap, Baugur. Baugur ble notert på den islandske børsen ICEX i 1998. Den utenlandske veksten skjøt fart, først og fremst gjennom investeringer i Storbritannia. I 2003 ble Baugur, som nå hadde fått navnet Baugur Group, ut fra børsen.
I dag har Baugur eierandeler i flere hel- eller deleide selskap, blant andre Debenhams, Topshop og Keops.
Baugur Group ble begjært konkurs 4. februar 2009.
Oppmålingsgebyr

Et oppmålingsgebyr er et pengebeløp som kreves inn av oppmålingsmyndigheten i en kommune for arbeidet med å utføre en kartforretning og å utferdige et målebrev, eller for annet arbeid etter «Delingsloven». Gebyret skal i prinsippet dekke de reelle arbeidsutgiftene, materiell og kjøreutgifter for det produktet som leveres til rekvirenten (kunden).
Samtlige kommuner i landet har imidlertid utarbeidet et standard gebyrregulativ som innebærer at kunden i prinsippet skal betale et standardbeløp som skal dekke «gjennomsnittlige kostnader» ved en tilsvarende forretning, uavhengig av arbeidet med kundens spesielle sak.

Kritikk av gebyrsatsene

Mange kunder, som får utført lite arbeidskrevende oppdrag av kommunal oppmålingstjeneste, har følt at gebyret de betaler ikke har noen sammenheng med utført arbeid. I tillegg kommer at flere kommuner har innført et oppmålingsgebyrregulativ som er politisk behandlet, med liten tanke på reelle kostnader.

Ny matrikkellov

Den 17. juni 2005 ble ny Lov om eiendomsregistrering (forkortet til «Matrikkelloven») vedtatt. Departementet har ennå ikke bestemt når den skal tre i kraft. Et av de vesentlige poengene i denne loven er at kundene skal betale etter reelle utgifter. En vesentlig endring er at arbeidet med registrering av eiendom frem til selve matrikkelføringen kan utføres av private, autoriserte landmålere.

Siste

Den rødgrønne regjeringen har i en pressemelding den 21. august 2006 signalisert at den vil foreslå at tjenestedelen etter den nye matrikkelloven (i motsetning til i de fleste andre vestlige land) fremdeles skal være et kommunalt monopol. Det er derfor uklart hvordan den nye loven vil bli utformet, og når den vil tre i kraft, eller om den i det hele tatt vil føre til forbedringer for kundene.
Forficuladeres

Utseende

Middelsstore, avlange, svarte trebukker med noe forkortede dekkvinger. Den indre delen av antennene og mesteparten av dekkvingene er gulbrune. Antennene er tynne, omtrent halvparten så lange som kroppen, utvidet og sagtakkede mot spissen. Pronotum er tønneformet, omtrent så bredt som langt. Dekkvingene er innsvingende på sidene, tilspissede bak, spissene når til to tredjedeler av bakkroppens lengde og spriker kraftig i den bakre delen, de er gulbrune med mørk rand. Beina er nokså lange, lårene tydelig klubbeformede. Bakkroppen er klubbeformet. Artene etterligner muligens vepser.

Utbredelse

Artene er kjent fra Mexico i nord til Colombia i sør.
Bydelsavisa Strinda

Bydelsavisa Strinda er en lokalavis som dekker deler av Trondheim Nord/Øst. Avisa kommer ut ca. hver 14. dag (22 utgaver i 2015) og når ut til 30 000 husstander (pr 2015).
Den ble etablert i 2000 og var samlokalisert med utgiver Companiet A/S lokaler på Valentinlyst Senter i Trondheim frem til 2013. Avisa ble høsten 2013 solgt til Lokalavisene Trondheim AS. Daglig leder / ansvarlig redaktør er Eilif Berge. Avisa holder i dag til i Industriveien 5 på Heimdal.

Historikk

I 2014 kom avisa ut ca. hver 14. dag og nådde 32 000 husstander. Redaktør var Paul Jostein Aune, som overtok etter Jan Vestre.
Electric Ladyland

Innspilling og produksjon

Innspillinga av Electric Ladyland skulle vise seg å bli svært krevende og problemfylt. Etter en lite vellykka Skandinavia-turne bestemte Hendrix seg for å flytte tilbake til USA. Han var frustrert over begrensningene i kommersiell plateindustri, og ville opprette sitt eget topp moderne studio i New York, der han hadde ubegrensa adgang til å realisere sine ekspansive musikalske visjoner. Dette Electric Lady Studios viste seg å bli et svært problematisk prosjekt, og ble ikke endelig ferdigstilt før mot midten av 1970-tallet. Electric Ladyland ble derfor i det alt vesentlige produsert ved Record Plant Studios.
Hendrix' tidligere disiplinerte arbeidsvaner begynte etter hvert å gli ut, og hans faste produsent Chas Chandler brøt til slutt samarbeidet i mai 1968. Chandler har seinere sagt at Hendrix' etter hvert nesten maniske perfeksjonisme i studio også bidrog til bruddet. Det påstås at det ble gjort 43 opptak av «Gypsy Eyes», og at Hendrix enda ikke var fornøyd.
Flere av låtene på Electric Ladyland vitner om at Hendrix var i ferd med å vokse fra sin faste trio. Han trakk inn musikere fra mange hold, blant annet Chris Wood og Steve Winwood fra Traffic; den seinere Band of Gypsys-trommeslager Buddy Miles, Jefferson Airplane-bassist Jack Casady og Bob Dylans tidligere organist Al Kooper. Samarbeidet med bassisten Noel Redding var på dette tidspunktet anstrengt, og Hendrix spilte sjøl bass på flere spor, inkludert bass-soloen på «1983».

Utgivelse og mottakelse

Electric Ladyland ble først utgitt i USA i oktober 1968, og ble straks en massiv hit. Den britiske utgivelsen like etter medførte mye kontrovers. Coverbildene nådde ikke fram i tide; i stedet ble det brukt et bilde av en gruppe hvilende, nakne kvinner mot en svart bakgrunn. Det amerikanske coveret, designet av Karl Ferris, er seinere blitt det offisielle verden over. Hendrix' familie, som råder over rettighetene til albumet, har uttalt at det britiske coveret ikke skal trykkes mer, ettersom Jimi sjøl ikke likte det.
Også albumets tittel var nær ved å bli endra mot Hendrix' vilje. Under innspurten på produksjonen omdøpte en studiotekniker albumet til Electric Landlady, men misforståelsen ble oppdaga i tide. Seinere har artisten Kirsty MacColl gitt ut et album med denne tittelen.

Sporliste

Tekst og musikk ved Jimi Hendrix når ikke annet er oppgitt.
1. Luckenwalder SC

1. Luckenwalder Sportclub e. V. er et tysk idrettslag i Luckenwalde, med utøvere innen bryting, svømming og vektløfting.

Bryting

Laget ble tysk mester i sesongen 2005/06, og oppnådde 2.-plass de tre påfølgende sesonger. (Toppserien heter Ringer-Bundesliga).
Kjente brytere derfra, inkluderer dagens trener Erik Hahn i tillegg til Andreas Zabel, svensken Jalmar Sjöberg, Marek Svech(Tsjekkia), Mark Madsen(Danmark), Stephan Spengler, Heiko Balz, Maik Bullmann og Uwe Westendorf. Nordmennene Anders Rønningen og Thomas Rønningen(nordisk mester) har hatt kontrakt med klubben siden 2008.
Hispinae

Utseende

Små, ofte brunlige, rødlige eller mørke bladbiller. Noen grupper, slik som Chalepini, er forholdsvis langstrakte, med kraftig punktert oversiden. Andre utmerker seg ved å være kledt med lange, spisse pigger, som kan være ekstremt utviklede, eller andre utvekster. De lange, kraftige antennene og formen på beina viser at de er bladbiller.

Levevis

Både larver og voksne lever på planter og eter fra dem. Piggene gir dem etter alt å dømme god beskyttelse mot rovdyr.
Montserrat under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
Mallory Comerford

Karriere

I desember 2016 ved Kortbane-VM i i Windsor, Canada kom Comerford på 5. plass på 200 meter fri og vant to gull- og en sølvnmedalje i stafettene.
Ved universitetsmesterskapet i 2017 vant hun 200 yards fri med tiden 1.40,36 og delte seieren med Katie Ledecky.
Ved USAs svømmemesterskap i 2017, vant hun gullmedalje på 100 meter fri på ny USA-rekord på 52,81 og kvalifiserte seg til VM 2017.
Comerford vant sin første verdensmestertittel på langbane i 2017 i Budapest, Ungarn, på 4×100 m fri stafett. Hun satte nasjonsrekord på 100 meter fri på 52,59 på den første etappen. Hun fortsatte med å vinne gull i hver av de fem mulige stafettene – tre stafetter for kvinner og to mixed stafetter. På 4 × 100 meter fri mixed stafett satte Comerford og hennes lagkamerater Caeleb Dressel, Nathan Adrian og Simone Manuel ny verdensrekord med  tiden 3.19,60.
Dagsnytt 18

Historikk

Programmet ble lansert i 1990 under navnet Atten Tretti, og gikk innlysende nok mellom kl 18.30 og 19.30. Men da Dagsrevyen i 1992 bestemte seg for å flytte sitt sendetidspunkt fra 19.30 til 19.00 valgte Atten Tretti-redaksjonen å flytte sitt program til kl 18.00 og dermed endret de navnet til Dagsnytt Atten.
Dagsnytt 18 er et radioprogram, men i 2007 ble det montert TV-kameraer som viser programleder og gjester i studio. Selv om programmet opprinnelig er et radioprogram, har TV-sendingene større publikum enn radioprogrammet, med henholdsvis 100 000 TV-seere og cirka 60 000 lyttere av radiosendingene (2015).
Norgesmesterskapet i alpint 2004

Norgesmesterskapet i alpint 2004 var det norske mesterskapet i alpin skiidrett. Mesterskapet ble arrangert på Hafjell 17.-21. mars.
Aria (navn)

Kjente personer med navnet

Personene i listen er ordnet kronologisk etter fødselsår.
MS «Beinveien»

MS «Beinveien» er en katamaran bygget i 1992 for Vest Trafikk. Skipet gikk i rutefart for HSD Sjø.Er nå solgt til Sverige. Nytt navn er MS «Kostersund».
Kammeradvokaten

Kammeradvokaten er den danske statens faste advokat.
Kammeradvokaten er ikke en statlig organisasjon, men er et privat advokatfirma som gjennom Finansministeriet har avtale med staten om å levere advokattjenester til sentraladministrasjonen. Avtalen dekker med få unntagelser statens behov for advokatbistand på alle rettsområder. Kammeradvokaten har plikt til å føre saker og yte rådgivning til staten, og de statlige institusjoner har – som utgangspunkt – også plikt til å søke deres behov for advokatbistand dekket hos Kammeradvokaten. En av disse former for rådgivning er Kammeradvokatens uttalelser om juridiske forhold, som kalles for (juridiske) responsa.
Kammeradvokaten er en enkeltperson, men gjennom avtalen forplikter han seg til å oppretholde et allsidig advokatfirma med kapasitet til å betjene staten. Embedet besettes for tiden (fra 2004) av advokat og adjungert professor ved Aarhus Universitet Karsten Hagel-Sørensen fra Advokatfirmaet Poul Schmith. Embedet besettes ved kongelig utnevnelse.
Kammeradvokaten fører ikke offentlige straffesaker, og embedet må således ikke forveksles med Rigsadvokaten, som er statens øverste anklager.

Kammeradvokaturets historie

Christian V opprettet i 1684 embedet som kammeradvokat, som opprinnelig kun var advokat for statskassen – «kongens kammer». Embedet har ikke alltid vært besatt med en privat advokat. Frem til 1936 var kammeradvokaten en (kongelig) embedsmann.
Kammeradvokatens virke nedstammer i vid utstrekning fra hvervet under eneveldet i Danmark-Norge som generalprokurør, herunder Henrik Stampe og Christian Colbjørnsen.
Den første privatpraktiserende kammeradvokat var høyesterettssakfører Arne Kemp, som i 1936 grunnla det advokatfirma hvor alle senere kammeradvokater også er kommet fra.
Svenska Akademiens ordbok

Svenska Akademiens ordbok, forkortet SAOB, er et oppslagsverk over det svenske språket som blir utgitt av Svenska Akademien. SAOB kan sammenliknes med Det Norske Akademis ordbok, Ordbog over det danske sprog og Norsk Ordbok, men er langt større enn disse ordboksverkene. Det er det største oppslagsverket som har blitt gitt ut i Norden. SAOB er gratis tilgjengelig via internett siden 1997.
I 1786 bestemte Svenska Akademien seg for å utgi en ordbok. Med visse avbrudd har arbeidet pågått siden da. I desember 2014 hadde akademiet kommet til ordet «vedersyn».
SAOB er ikke det samme som  SAOL, Svenska Akademiens Ordlista, som er en normativ rettskrivningsordliste for svensk.
Træleborg (Tønsberg)

Træleborg er et strøk i Tønsberg by i kommunen med samme navn. Området ligger strategisk til i forhold til båttrafikk mellom Oslofjorden og Tønsberg, på et nes mellom Presterødkilen og Kanalen. Dagens Tønsberg havn ligger i ytre del mot Kanalen.
Træleborg skole ligger i området, som ellers preges av forretningsdrift og boligområder. Sjøområdet i sør er et fjordbasseng som heter Træla.
Navnet peker mot at det muligens kan ha vært en borg her i vikingtiden. Trelleborg – samme navn, med en litt annen rettskriving, er brukt om flere steder i Danmark og i Skåne, som den gang tilhørte Danmark. Den største er Aggersborg ved Limfjorden. Ved utgraving er det dokumentert en spesiell type ringborger fra vikingtiden. C14-dateringer forteller at de alle er bygd omkring år 980. De tolkes i dag som kongelige maktbaser, og den danske rikssamler, kong Harald Blåtann. På Lyby i Rygge er det oppdaget en formasjon i dyrket mark, som kan være en tilsvarende rundborg.
Ingen arkeologiske undersøkelser er så langt foretatt av området i Tønsberg.
Lovstafetten

Lovstafetten er en årlig konkurranse mellom studenter fra de   juridiske fakulteter ved universitetene i Oslo og Bergen. Stafetten går fra Oslo til Bergen i månedsskiftet mai/juni. Konkurransen har både løps- og sykkeletapper.

Historikk

Tradisjonen begynte høsten 1982 da trykkeriene i Bergen slet med å trykke opp nok eksemplarer av den siste lovsamlingen. En sprek gjeng fra Oslo bestemte seg for å hjelpe sine medstudenter på søsterfakultetet, og løp til Bergen med nye utgaver i sekken.  Gesten slo an: Siden 1984 har løpeglade jusstudenter fra begge byene konkurrert sammen om å være «først over fjellet».

Gjennomføring

For å enkle gjennomføringen av Lovstafetten er stafetten delt inn i 15 etapper. Det er 6 sykkeletapper og 9 løpeetapper.  De 14 første etappene er fellesstart. Ved målgang etter hver etappe måles tidsdifferansen mellom lagene. Før den siste etappen summeres tidsdifferansene og den avgjørende etappen startes som en jaktstart. 
Hver løpsetappe er cirka 25 til 40 km lang. Til hver etappe tar hvert av lagene ut en gruppe på 7-8 løpere som sammen skal gjennomføre etappen. Denne gruppen fullfører hele etappen mens resten av laget busses til neste etappe. Vekslende utøver må hoppe ut av lagbilen i fart og sørge for at det veksles innenfor tidsgrensene satt opp av reglementet. Ingen utøver skal løpe sammenhengende i mer enn 10 minutter, ei heller mindre enn 5 minutter. Ingen løpere kan i effekt løpe mer enn 8 ganger. 
Hver sykkeletappe er 20 til 46 km lang. Det er på hvert lag tatt ut 4 syklister på hvert lag, før 2019 var sykkellaget satt sammen av 3 gutter og 1 jente, men ble endret før 2019 stafetten der laget nå består av 2 gutter og 2 jenter. Syklistene skal sykle et minimum av 15 minutter og maksimum 30 minutter før veksling. Vekslingene foregår enten ved at bilen kjører i forkant og setter av den vekslende syklisten eller at syklisten som skal veksle henger på lag bilen som kjører bak den aktive syklisten for å støte fra bilen og veksler. Tidsdifferansen mellom sykkellagene blir i etterkant av en  sykkeletappen delt i 2 også kjent som "sykkelbrøken" for å forhindre at sykkeldelen av stafetten skal få for stor innvirkning på resultatet sammenlignet med løpeetappene der det som regel skiller mindre.